Uncategorized | rondomtaliedraai
Posted on October 15, 2017 by rondomtaliedraai
Mense is darem interessante wesens. Die meeste van ons bou ons lewens rondom ander. Soms is jy in jou noppies oor jou keuse, maar baie keer wonder jy – Wat op aarde het my besiel – Sommige mense sien net die negatiewe raak, maar gelukkig is daar baie waarvan die glas half vol is. As jy soek sal jy altyd iets kry om oor te kerm en te kla, terwyl jy baie gou ander sal kry wat saam kerm. Positiwiteit is ‘n wilsbesluit en dit is tot almal se beskikking.
Dankie vir jou inloer. Hoop daar is die week iets vir jou wenslysie en indien nie darem iets om oor te glimlag.
Posted on October 14, 2017 by rondomtaliedraai
Posted on October 13, 2017 by rondomtaliedraai
Sjoe die weer is darem deurmekaar. Die een dag is dit warm en die volgende dag soek jy iets warms. Die Augustuswind waai hier in Oktober vir ‘n eerste prys. My hart gaan uit na die mense in KZN … sulke onverwagte skade kan mens jare terugsit.
Dankie vir die inloer/deelneem. Jy kikker beslis my Vrydag op. Hoop jy het ‘n wonderlike naweek.
Posted on October 8, 2017 by rondomtaliedraai
Hier is dit ‘n lieflike somersdag. Ons het die week 30mm reën gehad en die paddas en voëltjies sing vir die eerste prys. Ons hoop vir ‘n goeie reënseisoen, maar as mens na die weerburo luister sal mens maar moet sien wat gebeur. Ek kry soms die gedagte dat hulle agteruit voorspel.
Dankie vir die inloer. Ek hoop daar is iets vir jou wenslysie vandag en indien nie dat jy ten minste sal glimlag Lekker dag.
Posted on October 7, 2017 by rondomtaliedraai
Posted on October 6, 2017 by rondomtaliedraai
Daar is een ding (wel eintlik baie dinge) wat ek nie verstaan nie. Wie doen marknavorsing vir Tydskrifte? Hoe bepaal hulle wat die lesers graag wil lees? Hoe bepaal hulle wie die tydskrif koop en lees. As ek dit geweet het sou ek seker kon bepaal waarom sekere tydskrifte sommer net hulle formaat verander… of is dit net die nuwe jong redakteur wat haar stempel op die tydskrif wil afdwing. Sug… daar is geen genade vir ‘n oumens nie.
Dankie vir die inloer/deelneem. Hoop jy het ‘n heerlike naweek. (Met baie reën)
Sondag Kopies 01/10
Posted on October 1, 2017 by rondomtaliedraai
Ek het vanoggend ‘n klippie in die skoen. Miskien is daar ‘n deeltjie van ‘n narcissus in sy samestelling, maar dan maak die volle een my wiele pap. Die gesprek oor ek en ek… en ek …Ek is uiters vermoeiend. Nou die dag loop ek ‘n vriendin/kennis raak en na ‘n gesprek oor dit en dat vra sy of ek die pad na haar huis vergeet het. Sy het in die 4 jaar wat ek op die Landgoed woon nog nooit hier kom draai, maar ek moet by haar draai? Ag nee wat my lewe gaan mooi aan sonder dat ek weer daai pad moet ry.
Met die somer op ons voorstoep het ek ‘n paar kopies vir die tuin waaruit jy kan kies. As daar nie iets is hoop ek dat jy ten minste sal glimlag.